جمهورباشقانی رجب طیب اردوغانین باشکند آنکارادا دوننکی تورکیه-ایران اقتصادی فورومونون آچیلیش دانیشماسیندا، یاشادیغیمیز جغرافیانین مشهور شاعرلرین‌دن فارس دیلین‌ده مصراعلار ایله هم ایران پرزیدنتی حسن روحانی باش‌قانلیغینداکی هیاتده هم ده ایران مئدیاسین‌دا بؤیوک ایلگی دوغوردو.
اردوغان، دانیشماسینا گنجه‌لی نظامینین لیلی و مجنون مثنویسینین ایلک بیتینی فارس دیلین‌ده اوخویاراق باشلامیشدی. سونرا تورکجه قارشی‌لیغینی اوخویان اردوغان، "ای آدی ان گؤزل باشلانغیج اولان، سنین آدین اولمادان مکتوبا نئجه باشلایارام".
اوندان سونرا، "بیز ده آدی ان گؤزل اولانین آدی ایله توپلانتیمیزا باشلاییریق" دئیه‌رک سؤزلرینه باشلامیشدی.
چیخیشینین بیر بؤلومونده ده تورک شاعر صائب تبریزی‌نین، "ایمکان بازارین‌دا آچارسیز هئچ بیر کلید یوخدور، یئتر کی باغلی اولانلارین آچیلماسینی کؤنوللر قاپی‌سین‌دان دیله" میصراعلارینی اوخویان اردوغان چیخیشینین سونون‌دا دا دوستلوغون اؤنمینی وورغولایاراق، ایرانین ان مشهور شاعرلرین‌دن حافظ شیرازینین غزللرین‌دن بو بیتی اوخوموشدو:
"دوستلوق آغاجینی دیک کی، کؤنلونون آرزوسو میوه وئرسین. دوشمن‌چی‌لیک جوجرتیسینی سؤک کی، سای‌سیز سیخینتییا یول آچماسین".
پرزیدنت اردوغانین گنجه‌لی و شیرازینین میصراعلارینی فارس دیلین‌ده اوخوماسی ایران پرزیدنتی روحانی ایله هیاتین بگه‌نی‌سی ایله قارشیلاناراق اردوغانین ژستی، اؤلکه‌نین اؤنده گلن مئدیا اورگانلارینین دا دقتیندن قاچمادی.
اردوغانین مشهور شاعرلرین شعرلرینی فارس دیلین‌ده اوخوماسینا باش‌دا دؤولت تلویزیونونا باغلی مطبوعات اورگانلاری ایله ایسنا، فارس و تسنیم کیمی خبر آژانسلاری اولماق اوزره ایران مئدیاسی بؤیوک ماراق گؤستردی.
اردوغانین چیخیشینی گؤرونتولو اولاراق آبونه‌لرینه سونان ایسنا، خبرده بو ایفاده‌لره یئر وئردی:
"تورکیه پرزیدنتی رجب طیب اردوغانین، روحانینین حاضر اولدوغو توپلانتی‌دا حافظ شیرازینین شعرلرین‌دن بیر بیتی فارس دیلین‌ده اوخوماسی دینله‌ییجیلرینین رغبتینی قازاندی".
فارس خبر آگئنت‌لیگی ایسه مسئله ایله باغلی گؤرونتولو خبرین‌ده، "رجب طیب اردوغان، حافظ شیرازیدن فارس دیلین‌ده بیر بیت اوخویاراق قالیجی دوستلوغون اؤنمینی وورغولادی. تورکیه پرزیدنتینین چیخیشین‌دا فارسجا شعرلره یئر وئرمه‌سی ایران‌لی هیات طرفین‌دن جوشغو و سئوینجله قارشیلاندی" ایفاده‌لرینی ایشلتدی.
